Endurbætur Borgarfjarðarbrúar hefjast eftir páska Starfsmenn brúarflokks Vegagerðarinnar munu halda áfram endurbótum á brúargólfi Borgarfjarðarbrúar fljótlega eftir páska . Um er að ræða endurnýjun á steyptu gólfi brúarinnar og verða tvö gólfbil endurnýjuð líkt og gert var í fyrsta áfanga verksins sl. haust . Gert er ráð fyrir að þessum áfanga verði lokið í maí en næstu tvö gólfbil verða síðan endurnýjuð í haust . Ekki verður framkvæmt yfir háannatímann í sumar . Einnig halda framkvæmdir við breikkun þverunar Borgarfjarðarbrúar áfram sem Borgarverk hefur haft umsjón með . Borgarverksmenn hyggjast ljúka lagningu vegriða auk þess sem malbikun frá veginum að þeim verður kláruð . Þá verður göngustígur handan nýja vegriðsins , vestanmegin vegarins , malbikaður en stígurinn kemur til með að liggja frá Borgarnesi að Seleyri .